Read in English . 🎥 WATCH: Results of the @maltapolice Annual Crime Report 2020 Posted by The Malta Police Force on Saturday, January 23, 2021 Matul l-2020 kien hemm 16% tnaqqis fir-rata ta' reati kriminali u dan meta mqabbel mas-sena ta' qabel, l-2019. Skont ir-rapport annwali li jippubblika l-kriminologu, il-Professur Saviour Formosa fl-2020 kien hemm 13,087 offiża rrappurtata lill-pulizija, tnaqqis ta' 2,502 fuq is-sena ta' qabel. Dan ifisser li l-2020 kient ir-raba'sena konsekuttiva fejn ġie rreġistrat tnaqqis fir-rata ta' reati kriminali. Skont l-istess rapport fl-2015 kienu rrapurtati 42 reat għal kull 1000 persuna, dan filwaqt li fl-2020 kienu rrappurtati 25.4 reat għal kull 1000 persuna. Dawn ir-riżultati tar-rapport tħabbru waqt konferenza tal-aħbarijiet f'Santa Luċija u li għaliha kien preżenti l-Ministru għall-Intern Byron Camilleri, li minn naħa tiegħu semma' kif filwaqt li bit-tnaqqis tat-turisti naqset l-opportunità tar-reat, fil-bidu tal-pandemija kien hemm biża' li l-kriminalità se tiżdied minħabba diversi ċirkostanzi. Il-Ministru Camilleri qal li l-gvern aġixxa billi ra li jkollu l-pulizija fit-toroq u mhux wara bank jistennew ir-rapport. Hu ta' anke elenku ta' diversi inizjattivi li ttieħdu għas-sigurtà. Camilleri qali li filwaqt li dawn in-numri huma sodisfaċenti, il-gvern se jieħu passi biex jgħin iktar lill-vittmi. Minn naħa tiegħu l-Kummissarju tal-Pulizija Angelo Gafà, li kien preżenti, spjega kif il-pulizija qed tinvesti biex tkun iktar preparata biex tiġġieled il-krimimalità u fakkar kif l-omiċidji kollha li ġraw is-sena li għaddiet kienu solvuti. .td_uid_3_600e85fe3675e_rand.td-a-rec-img{text-align:left}.td_uid_3_600e85fe3675e_rand.td-a-rec-img img{margin:0 auto 0 0}